पाएं अपने शहर की ताज़ा ख़बरें और फ्री ई-पेपरडाउनलोड करें
यह कैसा सिस्टम है कि मौत के बाद भी शव ढेने के लिए जुगाड़ का सहारा लेना पड़ता है। मामला भागलपुर के मायागंज अस्पताल का है। यहां सड़क हादसे में घायल जगदीशपुर निवासी विनोद मंडल और शिवम कुमार नाम के युवक को लाया गय था, जिसमें विनोद की मौत हो गई थी, जबकि शिवम की हालत गंभीर थी। इलाज के दौरान शिवम की भी मौत हो गई। इन्हीं के शवों को ले जाने के लिए ठेला गाड़ी का सहारा लेना पड़ा।
मायागंज अस्पताल में नही उपलब्ध हो पाया शव वाहन
मृतक के परिजन मनोज कुमार ने बताया कि दोनों युवकों की मौत कुछ ही घंटे के आगे-पीछे हो गई, जिस वजह से दोनों युवकों के शव का पोस्टमोर्टम एक साथ ही कराना था। परिजनों के द्वारा पोस्टमोर्टम में जाने और पोस्टमोर्टम कराकर शव को घर तक ले जाने के लिए शव वाहन की मांग की गई तो अस्पताल प्रबंधन ने यह कह कर टाल दिया कि शव वाहन बुक है, इसलिए अपनी व्यवस्था खुद कर लीजिए। जब कोई व्यवस्था नहीं हो पाया तब थक-हारकर परिजन जुगाड़ वाली ठेला गाड़ी का सहारा लिए।
जिले में कितने और कहां-कहां हैं एम्बुलेन्स
मायागंज अस्पताल में एम्बुलेन्स की संख्या के संबंध में भास्कर के पूछे जाने पर अस्पताल मैनेजर सुनील कुमार गुप्ता ने बताया कि मायागंज अस्पताल में कुल 5 एम्बुलेन्स हैं, जिनमें दो शव वाहनों के लिए हैं, जबकि 3 एम्बुलेन्स मरीजों को लाने ले जाने के लिए है। इन तीन एम्बुलेन्स में दो बड़ा और एक छोटा एम्बुलेन्स है। वहीं जिले में कोविड-19 से निबटने के लिए कुल 35 एम्बुलेंस (102) कार्यरत हैं। इनमें 18 एंबुलेंस पशुपतिनाथ सम्मान फाउंडेशन एवं 17 एंबुलेंस जिला स्वास्थ्य समिति द्वारा उपलब्ध कराई गई है।
पशुपतिनाथ सम्मान फाउंडेशन द्वारा उपलब्ध एंबुलेंस
जिला स्वास्थ्य समिति द्वारा उपलब्ध एंबुलेंस
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva bho_Deva zho_Hant eng_Latn